Nettat tettru , ileɣman ḥebsen ur tetten, ttrun am nettat , tɣaḍ-iten. Akken i xeddmen yal ass .Arrac ur ɣfilen ara, mi ara d –kecmen yileɣman s axxam , wehmen deg-sen, walan-ten keɛcen am umesmar, slid yiwen , aɛeẓẓug-nni . Yeqqim irebba tacriḥt yuɣal annect n yilwi . Mcawaren gar-asen , ceyɛen amaẓuẓ ad iẓer d acu I iḍerrun deg lexla , d acu-tt akka tkesaawt –agi i yettarran ileɣman ala aglim ɣef yiɣsan . Mi yewweḍ ɣer wadeg n tkessawt, yedduri deffir n yiwet n tzemmurt iwala tameksawt ɣef uẓru , yesla-as tcennu, yefhem d acu teqqar . Immiren-kan yuzzel ɣer wayetma-s , yenna-asen ayen walant wallen-is d wayen slan yimeẓẓuren-is . Almi d ass-nni I faqen d akken d tin yessuffuɣen ileɣman I d uletma-tsen ma d tin yettɣimin deg uxxam d taklit , d taqeddact –is ferḥen mi ufan uletma-tsen n tidet. Uɣalen merra ɣer tmurt-nsen .gan tameɣra yekkan sebɛa wussan sebɛa wuḍan . Seččen merra at n taddart I d-yusan ad srebḥen timlilit n teqcict d sebɛa watmaten-is .Mi tefra tmeɣra wwin-d warrac taklit –nni I irefden adeg-ines , nnan-as : ayen tebɣiḍ ad s-t-nexdem ssuter-d kan.